Αθηναϊκός Α.Σ. Βύρωνα (ποδόσφαιρο)

Ο Αθηναϊκός Αθλητικός Σύλλογος Βύρωνα είναι ελληνικό αθλητικό σωματείο το οποίο εδρεύει στον Βύρωνα Αττικής. Επίσημο έτος ίδρυσής του είναι το 1917. Επίσημα χρώματα του αποτελούν το κόκκινο και το κίτρινο, και έμβλημα το πλατανόφυλλο. 

Το ποδοσφαιρικό τμήμα του Αθηναϊκού αγωνίζεται στις ερασιτεχνικές κατηγορίες της Ε.Π.Σ. Αθηνών και αποτελεί ένα από τα τρία ιδρυτικά μέλη της Ε.Π.Ο. μαζί με τον Παναθηναϊκό και τον Απόλλωνα Σμύρνης. Την περίοδο 1990–2003 συμμετείχε στις επαγγελματικές κατηγορίες με την επωνυμία «Αθηναϊκός Αθλητικός Σύλλογος Ποδοσφαιρική Ανώνυμη Εταιρεία» και με τον διακριτικό τίτλο «Αθηναϊκός Α.Σ. Π.Α.Ε.».

 Ιστορία 
 Σ.Π. Χόουπ Αθηνών (1914–1917) 
Ο Σύλλογος Ποδοσφαιρίσεως Χόουπ Αθηνών (Hope, αγγλικά: ελπίδα) υπήρξε ανεπίσημος ποδοσφαιρικός σύλλογος ο οποίος ιδρύθηκε το 1914 ως θυγατρικός του Αθηναϊκού Σ.Π.. Μετείχε σε φιλικούς αγώνες με αντίστοιχες, αλλά και επίσημες ομάδες, ενώ πρόεδρός του διατέλεσε ο Βασίλης Σαρρής.

 Αθηναϊκός Α.Σ. (1917–1952) 
Το 1917 ο σύλλογος αναγνωρίστηκε από το Πρωτοδικείο Αθηνών και μετονομάστηκε σε «Αθηναϊκός Αθλητικός Σύλλογος», με έδρα το Θησείο, συνοικία της Αθήνας. Ως ιδρυτικά μέλη αναφέρονται οι: Ιωάννης Ψύχας (πρόεδρος), Γόνας, Χρυσάφης, Πατούσας, Καγγελάρης (Στέφανος και Σπύρος),Καγκελάρη, Ιστορία: σελ.260-262, 436 και XXXIX-XL Μανόπουλος, Μουρίκης, Ρόγης, Σαρρής και Παναγόπουλος.

Ο Αθηναϊκός αποτελεί ένα από τα 4 σωματεία που συμμετείχαν το 1924 στη δημιουργία της Ε.Π.Σ. Αθηνών, μαζί τους Παναθηναϊκό και Απόλλωνα Σμύρνης (πρωτεργάτες της κίνησης για την ανεξαρτητοποίηση των αθηναϊκών ποδοσφαιρικών συλλόγων από την Ε.Π.Σ. Ελλάδος), καθώς και τον μικρής διάρκειας σύλλογο «Μίλων Αθηνών».ιστορικό της ΕΠΣΑ Με την ίδρυση της Ε.Π.Ο. το 1926 εγγράφηκε αμέσως στη δύναμή της, λαμβάνοντας το 5 ως αριθμό μητρώου Ε.Π.Ο..

Η σεζόν 1925–26 σημαδεύεται από τον ανεπανάληπτο θρίαμβο στο πρωτάθλημα της Ε.Π.Σ. Αθηνών επί της Α.Ε.Κ., με 8–0 που είναι η πιο μεγάλη ήττα στην ιστορία της. Τη σεζόν 1930–31 υποβιβάστηκε μετά από 7 χρόνια παρουσίας στην Α΄ Κατηγορία Ε.Π.Σ. Αθηνών, χάνοντας σε αγώνες διαβάθμισης από τον Αστέρα Αθηνών. Είχε προηγηθεί και η τιμωρία του από την Ε.Π.Σ. Αθηνών, επειδή έδωσε φιλικό αγώνα με τη μη αναγνωρισμένη ομάδα «Πράσινα Πουλιά Αθηνών», την οποία είχαν δημιουργήσει δυσαρεστημένοι ποδοσφαιριστές του Παναθηναϊκού.

Τη σεζόν 1931–32 υποβιβάστηκε στην Γ΄ Κατηγορία Ε.Π.Σ. Αθηνών, για να επανέλθει στη Β΄ Κατηγορία Ε.Π.Σ. Αθηνών τη σεζόν 1934–35. Τη σεζόν 1936–37 ανέβηκε ξανά στην Α΄ Κατηγορία Ε.Π.Σ. Αθηνών. Τη σεζόν 1937–38 υποβιβάστηκε στη Β΄ Κατηγορία Ε.Π.Σ. Αθηνών. Τη σεζόν 1938–39 προβιβάστηκε στην Α΄ Κατηγορία Ε.Π.Σ. Αθηνών. Τη σεζόν 1940–41 ήταν πρωτοπόρος στη βαθμολογία της Α΄ Κατηγορίας Ε.Π.Σ. Αθηνών έως τις 28 Οκτωβρίου 1940 που ξέσπασε ο Β΄ Παγκόσμιος Πόλεμος και διακόπηκε το πρωτάθλημα. Επικεφαλής τερμάτισε και στο ανεπίσημο πρωτάθλημα Αθηνών–Πειραιώς το οποίο διεξήχθη στα χρόνια της κατοχής, τη σεζόν 1943–1944. Τη σεζόν 1944–1945 δεν συμμετείχε στο πρωτάθλημα της Α΄ Κατηγορίας Ε.Π.Σ. Αθηνών.

Έως τον Β΄ Παγκόσμιο Πόλεμο ήταν από τα πλουσιότερα σωματεία. Εκτός από το ποδόσφαιρο, διατηρούσε τμήματα στίβου, κολύμβησης και σκοποβολής. Είχε πολυτελή γραφεία στη γωνία των οδών Χαλκοκονδύλη & Πατησίων, στα οποία στεγάζονταν και άλλα σωματεία καθώς και η Ε.Π.Σ. Αθηνών. Τα γραφεία αυτά πυρπολήθηκαν στα γεγονότα του Δεκεμβρίου 1944 (Δεκεμβριανά), με αποτέλεσμα να καταστραφούν τα αρχεία και τα τρόπαια του συλλόγου και να μείνει άστεγος. Μεταπολεμικά βρέθηκε στην Α΄ Κατηγορία Ε.Π.Σ. Αθηνών και από το 1950 στην Α2 Κατηγορία Ε.Π.Σ. Αθηνών.

 Αθηναϊκός Α.Σ. Βύρωνα (1952–Σήμερα) 
Τον Ιούλιο του 1952 ο Αθηναϊκός Α.Σ. απορρόφησε την Α.Ε. Νέας Ελβετίας, ομάδα του Βύρωνα Αττικής, και μετονομάστηκε σε «Αθηναϊκός Αθλητικός Σύλλογος Νέας Ελβετίας». Ο σύλλογος μετεγκαταστάθηκε από το Θησείο στον Βύρωνα Αττικής. Από τότε ξεκινάει και η μεγάλη κόντρα με τον Π.Α.Ο. Δόξα Βύρωνος, ο οποίος είχε ιδρυθεί το 1945, την παραδοσιακή ομάδα της ιστορικής και προσφυγικής περιοχής του Βύρωνα. Συνήθως τον αποκαλούσαν «Αθηναϊκός» ή «Αθηναϊκός Νέας Ελβετίας». Ο Αθηναϊκός είχε το 5 ως αριθμό μητρώου Ε.Π.Ο., τον οποίο διατήρησε και ο σύλλογος που προήλθε από τη συγχώνευση, ενώ η Α.Ε. Νέας Ελβετίας είχε Α.Μ. Ε.Π.Ο. το 140. Το κόκκινο ήταν το χρώμα του Αθηναϊκού Α.Σ. και το κίτρινο ήταν το χρώμα της Α.Ε. Νέας Ελβετίας.

Η Α.Ε. Νέας Ελβετίας είχε ιδρυθεί το 1936 από τους: Χαϊκάλη, Νικολάου, Πέτρου, Κορολή, Τόλη, Τζωρτζάκη, Ραΐση, Μπουφίδη, Μαργιόλη, Φραγκόπουλο κ.ά. Μεταπολεμικά έγινε επίσημο σωματείο και ανέβηκε σύντομα τις κατηγορίες της Ε.Π.Σ. Αθηνών: τη σεζόν 1948–49 από την Γ΄ Κατηγορία Ε.Π.Σ. Αθηνών στη Β΄ Κατηγορία Ε.Π.Σ. Αθηνών και τη σεζόν 1949–50 από τη Β΄ Κατηγορία Ε.Π.Σ. Αθηνών στην Α2 Κατηγορία Ε.Π.Σ. Αθηνών. Τη σεζόν 1951–52 τερμάτισε τελευταία και ηττήθηκε στον αγώνα διαβάθμισης από τον Εθνικό Αστέρα Καισαριανής, οπότε υποβιβάστηκε.

Ο Α.Σ. Αθηναϊκός Βύρωνα αγωνιζόταν μέχρι και τις αρχές της δεκαετίας του 1960 στο γήπεδο της Νέας Ελβετίας που βρισκόταν κοντά στο Σκοπευτήριο της Καισαριανής από την πλευρά του Δήμου Βύρωνα. Ο Αθηναϊκός Βύρωνα πούλησε αρκετούς παίκτες σε μεγάλες ομάδες, προκειμένου να συγκεντρώσει χρήματα για να εκσυγχρονίσει το συγκεκριμένο γήπεδο και γι' αυτό η ίδρυση της Α΄ Εθνικής Κατηγορίας το 1959 τον βρήκε αποδυναμωμένο και άρα εκτός μεγάλης κατηγορίας. Η έκταση του γηπέδου, ωστόσο, ανήκε σε ιδιώτη (Αναγνωστόπουλο) και παρά τις προσπάθειες του σωματείου να διασωθεί το γήπεδο μέσω της πολιτείας, αυτό οικοπεδοποιήθηκε.

 Ιστορικός αγώνας με την Εθνική Ελλάδας (1957) 
Στις 31/1/1957 o Αθηναϊκός έδωσε φιλικό στο γήπεδο της Λεωφόρου με την Εθνική Ελλάδας. Στις 31/1/1957 o Αθηναϊκός έδωσε φιλικό στο γήπεδο της Λεωφόρου με την Εθνική Ελλάδας από την οποία ηττήθηκε με 3-0 (Νεστορίδης, Πανάκης και Χρονόπουλος). 

Οι συνθέσεις των δύο ομάδων ήταν: 

 Εθνική Ελλάδας (Πολ Μπαρόν): Μιχ. Βουτσαράς, Νανάκος K.Λινοξυλάκης, I.Νεμπίδης, H.Κεμαλίδης, X.Κοτρίδης, A.Σταματιάδης, K.Νεστορίδης, Eυ.Πανάκης, Χρονόπουλος, Τσίλης.
 Αθηναϊκός: Σταμπέλος, Νικολαΐδης, Αναλυτής, Σισμάνης, Βακόλας, Τσερεγκώφ, Ραδίτσας, Ανταλής, Παπλωματάς, Καζάκος, Γιαννακός. Aγωνίστηκαν και οι: Σακέτας, Λαουτάρης, Ανδριόπουλος)

 Aνοδοι σε Β΄ και Γ΄ Εθνική (Δεκαετία 1960) 
Μέχρι τη σεζόν 1961–62 αγωνίστηκε αδιάλειπτα στην Α΄ Κατηγορία Ε.Π.Σ. Αθηνών για να ανέβει στη Β΄ Εθνική ως πέμπτος, έναν βαθμό πάνω από τη Δάφνη Αθηνών. Τερμάτισε στην δέκατη θέση του α΄ ομίλου και υποβιβάστηκε. Επανήλθε σε εθνική κατηγορία πολύ γρήγορα και αφού αναδείχθηκε δευτεραθλητής Ε.Π.Σ. Αθηνών τη σεζόν 1965-66 πίσω από τον Αττικό. Στο τέλος του πρωταθλήματος ο Αθηναϊκός αγωνίστηκε σε μπαράζ με ομάδες της Πελοποννήσου για την ανώτερη κατηγορία. Αν και αποτυχαίνει στα μπαράζ, αφού μηδενίζεται σε έναν αγώνα στην Τρίπολη λόγω επεισοδίων, τελικά ανεβαίνει στην Γ΄ Εθνική, μία κατηγορία που δημιουργήθηκε για πρώτη φορά το 1965.

 Oι πρώτοι τίτλοι (1978–1982) 
Aπο το 1967 μέχρι και το 1975 αγωνίστηκε στην Α΄ Κατηγορία Ε.Π.Σ. Αθηνών, στην οποία επέστρεψε το 1977. Η ομάδα του Αθηναϊκού κατέκτησε αήττητη το πρωτάθλημα ΕΠΣΑ (Α΄ όμιλος) το 1978–79, έχασε όμως τον τίτλο του υπερπρωταθλητή από τον Διαγόρα Αιγάλεω με 9-8 στα πέναλτι. Πρωταγωνιστες εκείνης της πορείας ηταν οι: Πέτρος Καπώνης, Μανώλης Ρασιδάκης, Δημήτρης Τζήμας, Γιώργος Κωνσταντίνου (τερματοφύλακας), Μανώλης Αναστασόπουλος, Γιώργος Ζαφειρόπουλος και o Κώστας Μαυρίδης. Η χρονιά σημαδεύτηκε από την απόπειρα δωροδοκίας παραγόντων του Π.Α.Ο. Ρουφ στον Π. Καπώνη. Οι δράστες συνελήφθησαν και ο Π.Α.Ο. Ρουφ υποβιβάστηκε. Το τέλος των αγώνων βρήκε τον Aθηναϊκό ισόβαθμο στην 2η θέση με τον Ολυμπιακό Νέων Λιοσίων. Στο μπαράζ που έγινε στην Ριζούπολη, ο Αθηναϊκός έχασε.

Tο 1980 το κύπελλο της ΕΠΣΑ νικώντας στον τελικό τον Α.Ο. Κορωπί με 2-0 (τα 2 γκολ σημείωσε ο Πανάκης), στο Γήπεδο Απόστολος Νικολαΐδης στις 12 Μαρτίου 1980. Για να φτάσει στον τελικό είχε αποκλείσει κατά σειρά: τον Π.Α.Ο. Καματερού με 3-0 άνευ αγώνος, τον Άγιο Δημήτριο 1-0 εκτός έδρας, στη συνέχεια τον Γρανικό και τον Διαγόρα Αιγάλεω. Στα ημιτελικά τέθηκε αντιμέτωπος με την συμπολίτισσα Δόξα Βύρωνα (0-0 κανονική διάρκεια), και επικράτησε με 2-1 στην διαδικασία των πέναλτι με τις εύστοχες εκτελέσεις των Καπώνη και Κοτσιφάκου ενώ προσωρινά για την Δόξα είχε ισοφαρίσει ο Μεϊντάνης. Στη συνέχεια έφτασε μέχρι και τον τελικό Νότιας Ελλάδας στο Κύπελλο ερασιτεχνών (ημιτελικά).

Κατέκτησε και το επόμενο κύπελλο ΕΠΣΑ το 1981, νικώντας στον τελικό με 2-1 τον Χολαργό στο Δημοτικό Στάδιο Περιστερίου, με τον Κώστα Μαυρίδη να πετυχαίνει το νικητήριο γκολ, ενώ για τον Χολαργό είχε σκοράρει με πέναλτι ο Κοττάκης. Προηγουμένως είχε αποκλείσει τον Άγιο Θωμά με σκορ 2-1, την Αθηναΐδα με 1-0, τον ΑΠΟΨ με 1-4, εκτός έδρας την ομάδα του Αττικού με 0-1, στα προημιτελικά την Κηφισιά. Στα ημιτελικά τέθηκε αντιμέτωπος και πάλι με την Δόξα Βύρωνα (1-1) κανονική διάρκεια), και αποδείχθηκε πιο ψύχραιμο στην διαδικασία των πέναλτι και με σκορ 5-6.

Tη σεζόν 1981–82 μετέχει στην Γ΄ Εθνική και αφού πραγματοποιεί εξαιρετική πορεία, σε όμιλο 16 ομάδων, φτάνει στο εκτός έδρας παιχνίδι με τον Αιολικό, το οποίο παρακολουθούν περίπου 8.000 φίλαθλοι, με τον Αθηναϊκό να αδικείται (0-1), μιας και ακυρώθηκε κανονικό γκολ του Ζαφειρόπουλου στο 90'. Το φύλλο αγώνος σφραγίστηκε από τον διαιτητή Βασίλη Νικάκη και ο Αιολικός με 51 βαθμούς κατέκτησε την πρωτιά, έναντι 49 του δεύτερου Αθηναϊκού. Ο Σπύρος Καλογιάννης, είχε εξοργιστεί από εκείνη τη διαιτητική απόφαση και ανέλαβε τον Αθηναϊκό το 1982. Την ομαδα του Αθηναϊκού εκείνη τη σεζόν αποτελούσαν οι εξής ποδοσφαιριστες: Κωνσταντίνου (τερματοφύλακας), Πιπεριάς, Αλιβιζάτος, Μπάκης, Ζαφειρόπουλος, Αρεάλης (αρχηγός), Κονταξης, Μαυρίδης, Δ.Τζήμας, Π.Καπώνης, Πανάκης, M.Ρασιδάκης, Γ.Ζαφειρόπουλος, K.Μαυρίδης, M.Αναστασόπουλος.

 1982–1990 
Mε πρόεδρο και χρηματοδότη πλέον τον Σπύρο Καλογιάννη, το 1982-83 κατακτά την τρίτη θέση, πίσω από Εδεσσαϊκό και Καλλιθέα. Την επόμενη σεζόν όμως ο σύλλογος με προπονητή τον Τάκη Σπετσέρη ανήλθε στη Β΄ Εθνική, ισόβαθμος με τον Αιολικό Μυτιλήνης. Στη Β΄ Εθνική παρέμεινε 6 χρόνια.

Ύστερα από έναν κακό πρώτο γύρο (18η θέση), ο Αθηναϊκός με εξαιρετικό δεύτερο μισό και με νέα προπονητή τον Πορτογάλο Γκόμεζ Ντε Φαρία παίρνει την 6η θέση, το 1984-85, αγωνιζόμενος στο γήπεδο της Νήαρ Ηστ, διότι το γήπεδο του Βύρωνα δεν ήταν κατάλληλο για παιχνίδια Β' Εθνικής. Στη δεύτερη σεζόν στη Β' Εθνική, με προπονητή τον Στάθη Χάιτα, ο Αθηναϊκός καταλαμβάνει την 5η θέση, με πρώτο σκόρερ τον Βασίλη Τζαλακώστα (15 τέρματα).

Ο Αθηναϊκός ολοκλήρωσε την τρίτη του χρονιά στη Β' Εθνική (1986–87) με τρεις αλλαγές προπονητών (Μιχάλη Σμιγδαλά, Τάκη Σπετσέρη και Στάθη Χάιτα)
και ένατη θέση στην κατηγορία (14 νίκες, 10 ισοπαλίες και 14 ήττες), με πρώτο σκόρερ του τον Τάσο Χατζηαγγελή με 13 γκολ, ενώ 11 σημείωσε ο Τζαλακώστας. Τη σεζόν 1987-88 τερματίζει 7ος, την επομένη 11ος.

Tην αγωνιστική περίοδο 1989-90 έφτασε μέχρι τα προημιτελικά του Κυπέλλου, όπου και αποκλείστηκε από τον ΟΦΗ (3-0, 0-5). Kατέκτησε όμως το πρωτάθλημα της Β’ Εθνικής (18 νίκες, 10 ισοπαλίες και 6 ήττες) και μαζί το εισιτήριο ανόδου στην Α΄ Εθνική. Οι παίκτες της ανόδου: Γ. Αγγελόπουλος, M. Αλβέρτης, Γ. Αναστασίου, Aπ. Βρύνιος, Γκαβασιάδης, Δρόσος, Γ. Ζώταλης, T. Θανόπουλος, K. Θεοδωράκος, Θ. Κάντας, N. Κεφαλάς (τερματοφύλακας), K. Κωττάκης, Γ. Μπασαγιάννης, Θ. Μπούτζουκας, B. Σπηλιώτης, I. Τάπρατζης, B. Τζαλακώστας, K. Τσαβαλιάς, T. Χατζηαγγελής, I. Χατζηράπτης, Παντελίδης. Πρόεδρος της ομάδας ήταν ο Σπύρος Καλογιάννης, και προπονητής o Γιώργος Στολίγκας.

 Α΄ Εθνική (1990–1998) 
Στην μεγαλύτερη διάρκεια του πρωταθλήματος 1990–91 στην Α΄ Εθνική, με προπονητή τον Γερμανό Γκερντ Πρόκοπ ήταν στις πρώτες θέσεις του βαθμολογικού πίνακα διεκδικώντας έξοδο για την Ευρώπη, τερματίζοντας όμως στο τέλος στην 6η θέση, παρόλο που βρισκόταν τρίτος μέχρι και την 28η αγωνιστική. Aγωνίστηκε στο διπλό τελικό του κυπέλλου Ελλάδας εναντίον του Παναθηναϊκού χάνοντας με 3-0 και 2-1. To 1991-92 αγωνίστηκε στο Κύπελλο Κυπελλούχων με αντίπαλο την κυπελλούχο Ευρώπης Μάντσεστερ Γιουνάιτεντ. Οι αγώνες ολοκληρωθήκαν 0-0 εντός και εκτός και ο Αθηναϊκός έχασε στην παράταση 2-0 στο 109′ και 112′. Οι συνθέσεις των 2 ομάδων ήταν:

Γήπεδο Λεωφόρου Αλεξάνδρας, 18 Σεπτεμβρίου του 1991:

 Αθηναϊκός (Γκερντ Πρόκοπ): Σαργκάνης (αρχηγός), Χατζηαγγελής, Σπηλιώτης, Καπουράνης, Θεοδωράκος, B.Τζαλακώστας, Χατζηράπτης, Κόλεφ, Σπίτσα, Μπονγκ, Μπούτζουκας.
 Μάντσεστερ Γιουνάιτεντ (Άλεξ Φέργκιουσον): Σμάιχελ, Μπρους, Πάλιστερ, Έργουιν, Φίλαν, Ινς, Μπίρντσμορ (75΄Γουάλας), Γουέμπ, Μακλέρ, Χιουζ (αρχηγός), Ρόμπινς.

Γήπεδο Όλντ Τράφορντ, 2 Οκτωβρίου 1991:

 Μάντσεστερ Γιουνάιτεντ (Άλεξ Φέργκιουσον): Σμάιχελ, Φίλαν, Μάρτιν (86′ Μπέρντσμορ), Μπρους, Καντσέλσκις, Πάλιστερ, Ρόμπσον, Ινς, Μακ Κλερ, Χιουζ (αρχηγός), Γουόλας (64′ Ρόμπινς).
 Αθηναϊκός (Γκερντ Πρόκοπ): Σαργκάνης (αρχηγός), Μπούτζουκας, Καπουράνης, Χατζηαγγελής, Σπηλιώτης (46′ λ.τρ. Θεοδωράκος, 72′ λ.τρ. Ζώταλης), Αναστασίου, Χατζηράπτης, Σπίτσα, Μπογκ, Τζαλακώστας, Τάπρατζης.

Τη σεζόν 1992–93 τερμάτισε στην 10η θέση με ποδοσφαιριστές όπως οι Χρήστος Δημόπουλος, Γιώργος Καπουράνης, Τζίμης Πατίκας. Την επόμενη σεζόν 1993-94 η ομάδα του Βύρωνα πάλι γηπεδικό πρόβλημα και τα παιχνίδια δόθηκαν σε Λεωφόρο και Νήαρ Ηστ. Η ολοκλήρωση του πρωταθλήματος θα βρει τους λόρδους στην 12η θέση με 40 βαθμούς.

Την αγωνιστική περίοδο 1994–95 προπονητής ανέλαβε ο Πολωνός Γιάτσεκ Γκμοχ ο Αθηναϊκός έκοψε το νήμα 12ος. Παρελθόν αποτέλεσε τον Δεκέμβριο ο σπουδαίος επιθετικός Μίροσλαβ Μπονγκ (29 γκολ στην Α΄ Εθνική). Το 1995–96 τον πάγκο της αθηναϊκής ομάδας ανέλαβε ο Μπάμπης Τεννές. Mε ποδοσφαιριστες οπως οι Γιουγκοσλαβοι Νταμίρ Σπίτσα, Μίλαν Τεπιτς, Μίλος Νταμπιτς και οι μεταγραφές του Δεκεμβριου Παύλος Δερμιτζάκης, Αλέξανδρος Κακλαμάνος η ομάδα έμεινε αήττητη 12 σερί αγωνιστικές , πλασαρίστηκε πρόσκαιρα στις θέσεις που οδηγούσαν στην έξοδο για τα ευρωπαϊκά κύπελλα, αλλά τελικά η υπέρβαση δεν έγινε και εντέλει τερμάτισε στη 10η θέση. Τη σεζόν 1996–97 ο Αθηναϊκός στην έβδομη σεζόν στην πρώτη κατηγορία, με αρκετούς νέους παίκτες (Τριανταφυλλίδης, Γκίνο, Καρύδης, Πουλόπουλος, Ρουτζιέρης, Θεοδωρόπουλος, Βελετάκος, Μαυρομάτης, Αρμύλαγος, Τσάνας κ.α.) τερματίζει στη 12η θέση της βαθμολογίας με 40 βαθμούς. Πρώτος σκόρερ ο Χρήστος Βελλής με 12 γκολ.

Tη σεζόν 1997–98 o Αθηναϊκός υποβιβάστηκε μετά από 8 χρόνια. Παρά τις ποιοτικές μεταγραφές το καλοκαίρι του 1997 (Μάριος Αγαθοκλέους, Αλέξανδρος Κακλαμάνος, Κώστας Τσάνας, Σωτήρης Μαυρομάτης, αλλά και τον Δεκέμβριο (Δημήτρης Μούτας), η πορεία της ομάδας δεν ήταν ικανοποιητική. Ο ερχομός του Στάθη Σταθόπουλου αντί του Πρόκοπ δεν άλλαξε την κατάσταση. Λίγες αγωνιστικές πριν το τέλος ο Νίκος Παντέλης έφερε άλλο κλίμα στην ομάδα και σε συνδυασμό με το φαινομενικά εύκολο πρόγραμμα ήρθαν και ελπίδες παραμονής. Τα ανεπιτυχή όμως αποτελέσματα εντός έδρας με Εθνικό, Καλαμάτα και κυρίως με τον αδιάφορο Ο.Φ.Η. έφεραν τον οριστικό υποβιβασμό από την Α΄ Εθνική.

 Eπάνοδος και υποβιβασμός 
Tη σεζόν 1998–99 ο Αθηναϊκός του Νίκου Καρούλια αγωνίστηκε στη Β' Εθνική με νέα πρόσωπα: Πολυχρόνης Βεζυρίδης, Τουρέ Μπασαλά, Αντεμάρ Ροντρίγκεζ και Ηλίας Κάμπας. Tο Γενάρη του 1999 o Αγαθοκλέους για το ποσό ρεκόρ των 295 εκατομμυριων δραχμων  μεταγραφηκε στον Άρη που με τη σειρά του δάνεισε για έξι μήνες τους Γιώργο Θεοδωρίδη και Άγγελο Χαριστέα, διεθνείς με την Ελπίδων. Η πορεία του Αθηναϊκού στο πρωτάθλημα ήταν απογοητευτική, αλλά στο κύπελλο εντελώς διαφορετική. Έφτασε στα ημιτελικά, όπου και αποκλείστηκε από τον Παναθηναϊκό (ήττα 6-1 στο ΟΑΚΑ, 2-2 στον Βύρωνα με δύο γκολ του Χαριστέα).

Tη σεζόν 1999–00 τερμάτισε στην πρώτη θέση και επέστρεψε στην Α΄ Εθνική, με παίκτες όπως οι Ντανιέλ Εντουσέι, Οστρόφσκι, Κοζανίδης, Βαντελανόιντ, Μπούις και Μίσελιτς. Τη σεζόν 2000–01 η ομάδα του Βύρωνα τερμάτισε στην τελευταία θέση της Α΄ Εθνικής και υποβιβάστηκε ξανά. Στον πάγκο ξεκίνησε ο Νίκος Κόβης και τον διαδέχτηκε ο Αναστάσιος Χατζηαγγελής. Ο Σπύρος Καλογιάννης αποχώρησε από τον Αθηναϊκό στo τέλος της σεζόν και αγόρασε τον Α.Ο. Κέρκυρα παίρνοντας μαζί του 10 παίκτες του Αθηναϊκού.

Mε νέο πρόεδρο τον Χάρη Ποιμενίδη και προπονητή τον Νίκο Παντέλη ο Αθηναϊκός κατέλαβε την 5η θέση την σεζόν 2001–02, ενώ η προβληματική κατάσταση στο οικονομικό σκέλος, οδήγησε στην χρεωκοπία και στη διάλυση της Π.Α.Ε. τον Ιούλιο του 2003. Εκείνη τη σεζόν προπονητής ο Βασίλης Τζαλακώστας, ως υπηρεσιακός ο Φώτης Θανέλλας και ακολούθησαν οι Βαγγέλης Μάλλιος και Νίκος Παντέλης που πέτυχε την παραμονή.

 Σημερινή ομάδα 
Η ποδοσφαιρική ομάδα του Αθηναϊκού αγωνίστηκε από την περίοδο 2003–04 ως το 2010–11 στην Δ΄ Εθνική. Τον Ιανουάριο του 2009 ανακοινώθηκε στη θέση του τεχνικού διευθυντή του συλλόγου ο Αργεντινός πρώην ποδοσφαιριστής Χουάν Ραμόν Ρότσα. Ο Αθηναϊκός αγωνίζεται στο Δημοτικό Στάδιο Βύρωνα, 4.340 θεατών, στον Δήμο Βύρωνα, για αυτό οι αθλητές του αποκαλούνται και «Λόρδοι του Βύρωνα», επειδή η περιοχή έχει ονομαστεί έτσι προς τιμήν του Λόρδου Βύρωνα. Τη σεζόν 2010–11 ο Αθηναϊκός υποβιβάστηκε στα πρωταθλήματα της Ε.Π.Σ. Αθηνών. Η επιστροφή του Αθηναϊκού στα στα πρωταθλήματα της Ε.Π.Σ. Αθηνών συνδυάστηκε με την συμμετοχή στο τελικό του κυπέλου της Ε.Π.Σ. Αθηνών για τη σεζόν 2011–12, όπου η ομάδα γνώρισε την ήττα από την αντίστοιχη του Φωστήρα Ταύρου με 3-1. Η περίοδο 2012-13 βρήκε  την ομάδα  για δεύτερη σερί σεζόν στη Α΄ Κατηγορία Ε.Π.Σ. Αθηνών στον 2ο όμιλο στον οποίο τερμάτισε στην 4η θέση. 

Την αγωνιστική περίοδο 2013-2014 η ομάδα υποβιβάστηκε, συγκεντρώνοντας 31 βαθμούς στη Β’ Κατηγορία της Ε.Π.Σ. Αθηνών, καθώς κατέλαβε την 13η θέση σε σύνολο 16 ομάδων, ενώ σύμφωνα με την προκήρυξη υποβιβάζονταν οι πέντε τελευταίες.

Τις επόμενες δύο αγωνιστικές περιόδους η ομάδα παρέμεινε στη Β’ Κατηγορία· την πρώτη χρονιά τερμάτισε 4η με 52 βαθμούς, μένοντας εκτός των μπαράζ ανόδου, ενώ τη δεύτερη χρονιά κατέλαβε την 1η θέση με 74 βαθμούς, κατακτώντας το πρωτάθλημα και την άνοδο στην Α’ Κατηγορία.

Ακολούθησαν οκτώ χρόνια σταθερής παρουσίας στην Α’ Κατηγορία της Ε.Π.Σ. Αθηνών, χωρίς όμως να βρεθεί λύση στα διοικητικά προβλήματα του συλλόγου. Τελικά, την αγωνιστική περίοδο 2024-2025 η ομάδα υποβιβάστηκε εκ νέου στη Β’ Κατηγορία, τερματίζοντας 14η με 22 βαθμούς. Στη σεζόν αυτή, η πλειονότητα των παικτών προερχόταν από την ομάδα Κ19 της ΑΕΚ, έπειτα από σχετική συμφωνία μεταξύ των δύο συλλόγων, καθώς η διοίκηση του Αθηναϊκού αδυνατούσε οικονομικά να καλύψει τις ανάγκες δημιουργίας πλήρους ρόστερ.

 Έδρα 
Ο σύλλογος από το 1990 αγωνίζεται στο Δημοτικό Στάδιο Βύρωνα χωρητικότητας 3.700 θεατών (πριν την τοποθέτηση καθισμάτων χωρούσε 6.500 θεατές). Από τη δεκαετία του 1950 και τη μεταφορά της έδρας του από το γήπεδο του Θησείου χρησιμοποιούσε ως έδρα το γήπεδο του Σκοπευτηρίου και αργότερα το παλιό γήπεδο του Βύρωνα. Από το 1984 έως το 1990 αγωνιζόταν στο Γήπεδο Νήαρ Ηστ, στην Καισαριανή, μαζί με άλλες ομάδες όπως ο Εθνικός Αστέρας.

Το πρώτο νυχτερινό παιχνίδι στην ιστορία του Δημοτικού Σταδίου Βύρωνα έγινε στις 15 Οκτωβρίου 2000 με αντίπαλο τον Π.Σ. Καλαμάτα, την οποία ο Αθηναϊκός νίκησε με 3-2.

 Τίτλοι – Διακρίσεις 
 Κύπελλο Ελλάδας: 
 Δεύτερη θέση: 1990–91
 Β΄ Εθνική: 1989–90, 1999–00
 Πρωτάθλημα Α΄ Ε.Π.Σ. Αθηνών: 1978-79 (1ος Όμιλος)
 Δεύτερη θέση: 1965–66
 Πρωτάθλημα B΄ Ε.Π.Σ. Αθηνών: 1936–37, 1938–39, 1954–55    
 Πρωτάθλημα Γ΄ Ε.Π.Σ. Αθηνών:
 Δεύτερη θέση: 1933–34 
 Κύπελλο Ε.Π.Σ. Αθηνών: 1979–80, 1980–81

 Παρουσία ανά έτος 
 Αθηναϊκός Α.Σ. (1917–1952) 
 ΑγωνιστικήΠερίοδος Πρωτάθλημα Βαθμίδα Σημείωση 1923–1924 Α΄ Κατηγορία Ε.Π.Σ. Αθηνών 2η Παραμονή 1924–1925 Α΄ Κατηγορία Ε.Π.Σ. Αθηνών 1925–1926 Α΄ Κατηγορία Ε.Π.Σ. Αθηνών 1926–1927 Α΄ Κατηγορία Ε.Π.Σ. Αθηνών 1927–1928 Α΄ Κατηγορία Ε.Π.Σ. Αθηνών 1928–1929 Α΄ Κατηγορία Ε.Π.Σ. Αθηνών 1929–1930 Α΄ Κατηγορία Ε.Π.Σ. Αθηνών 1930–1931 Α΄ Κατηγορία Ε.Π.Σ. Αθηνών Υποβιβασμός 1931–1932 Β΄ Κατηγορία Ε.Π.Σ. Αθηνών 3η Υποβιβασμός 1932–1933 Γ΄ Κατηγορία Ε.Π.Σ. Αθηνών 4η Παραμονή 1933–1934 Γ΄ Κατηγορία Ε.Π.Σ. Αθηνών Άνοδος 1934–1935 Β΄ Κατηγορία Ε.Π.Σ. Αθηνών 3η Παραμονή 1935–1936 Β΄ Κατηγορία Ε.Π.Σ. Αθηνών 1936–1937 Β΄ Κατηγορία Ε.Π.Σ. Αθηνών Πρωτάθλημα 1937–1938 Α΄ Κατηγορία Ε.Π.Σ. Αθηνών 2η Υποβιβασμός 1938–1939 Β΄ Κατηγορία Ε.Π.Σ. Αθηνών 3η Πρωτάθλημα 1939–1940 Α΄ Κατηγορία Ε.Π.Σ. Αθηνών 2η Παραμονή Πανελλήνιο Πρωτάθλημα 1η 1940–1941 Α΄ Κατηγορία Ε.Π.Σ. Αθηνών 2η Διεκόπη 1941–1942 Α΄ Κατηγορία Ε.Π.Σ. Αθηνών Δεν διεξήχθη 1942–1943 1943–1944 1944–1945 Α΄ Κατηγορία Ε.Π.Σ. Αθηνών Παραμονή 1945–1946 Α΄ Κατηγορία Ε.Π.Σ. Αθηνών 1946–1947 Α΄ Κατηγορία Ε.Π.Σ. Αθηνών 1947–1948 Α΄ Κατηγορία Ε.Π.Σ. Αθηνών 1948–1949 Α΄ Κατηγορία Ε.Π.Σ. Αθηνών 1949–1950 Α΄ Κατηγορία Ε.Π.Σ. Αθηνών Υποβιβασμός 1950–1951 Α2 Κατηγορία Ε.Π.Σ. Αθηνών 3η Παραμονή 1951–1952 Α2 Κατηγορία Ε.Π.Σ. Αθηνών

 Αθηναϊκός Α.Σ. Βύρωνα (1952–Σήμερα) 
 ΑγωνιστικήΠερίοδος Πρωτάθλημα Βαθμίδα Σημείωση 1952–1953 Α2 Κατηγορία Ε.Π.Σ. Αθηνών 3η Παραμονή 1953–1954 Α2 Κατηγορία Ε.Π.Σ. Αθηνών 1954–1955 Α2 Κατηγορία Ε.Π.Σ. Αθηνών Πρωτάθλημα 1955–1956 Α΄ Κατηγορία Ε.Π.Σ. Αθηνών 2η Παραμονή 1956–1957 Α΄ Κατηγορία Ε.Π.Σ. Αθηνών 1957–1958 Α΄ Κατηγορία Ε.Π.Σ. Αθηνών 1958–1959 Α΄ Κατηγορία Ε.Π.Σ. Αθηνών 1959–1960 Α΄ Κατηγορία Ε.Π.Σ. Αθηνών 3η 1960–1961 Α΄ Κατηγορία Ε.Π.Σ. Αθηνών 1961–1962 Α΄ Κατηγορία Ε.Π.Σ. Αθηνών Άνοδος Β΄ Εθνική Κατηγορία 2η Παραμονή 1962–1963 Β΄ Εθνική Κατηγορία Υποβιβασμός 1963–1964 Α΄ Κατηγορία Ε.Π.Σ. Αθηνών 3η Παραμονή 1964–1965 Α΄ Κατηγορία Ε.Π.Σ. Αθηνών 1965–1966 Α΄ Κατηγορία Ε.Π.Σ. Αθηνών 4η Άνοδος 1966–1967 Γ΄ Εθνική Κατηγορία 3η Υποβιβασμός 1967–1968 Α΄ Κατηγορία Ε.Π.Σ. Αθηνών 3η Παραμονή 1968–1969 Α΄ Κατηγορία Ε.Π.Σ. Αθηνών 1969–1970 Α΄ Κατηγορία Ε.Π.Σ. Αθηνών 1970–1971 Α΄ Κατηγορία Ε.Π.Σ. Αθηνών 1971–1972 Α΄ Κατηγορία Ε.Π.Σ. Αθηνών 1972–1973 Α΄ Κατηγορία Ε.Π.Σ. Αθηνών 1973–1974 Α΄ Κατηγορία Ε.Π.Σ. Αθηνών 1974–1975 Α΄ Κατηγορία Ε.Π.Σ. Αθηνών Υποβιβασμός 1975–1976 Β΄ Κατηγορία Ε.Π.Σ. Αθηνών 4η Παραμονή 1976–1977 Β΄ Κατηγορία Ε.Π.Σ. Αθηνών Άνοδος 1977–1978 Α΄ Κατηγορία Ε.Π.Σ. Αθηνών Παραμονή 1978–1979 Α΄ Κατηγορία Ε.Π.Σ. Αθηνών Πρωτάθλημα 1979–1980 Εθνική Ερασιτεχνική Κατηγορία 3η Παραμονή 1980–1981 Εθνική Ερασιτεχνική Κατηγορία 1981–1982 Εθνική Ερασιτεχνική Κατηγορία 1982–1983 Γ΄ Εθνική Κατηγορία 1983–1984 Γ΄ Εθνική Κατηγορία Άνοδος 1984–1985 Β΄ Εθνική Κατηγορία 2η Παραμονή 1985–1986 Β΄ Εθνική Κατηγορία 1986–1987 Β΄ Εθνική Κατηγορία 1987–1988 Β΄ Εθνική Κατηγορία 1988–1989 Β΄ Εθνική Κατηγορία 1989–1990 Β΄ Εθνική Κατηγορία Πρωτάθλημα  1990–1991 Α΄ Εθνική Κατηγορία 1η Παραμονή 1991–1992 Α΄ Εθνική Κατηγορία 1992–1993 Α΄ Εθνική Κατηγορία 1993–1994 Α΄ Εθνική Κατηγορία 1994–1995 Α΄ Εθνική Κατηγορία 1995–1996 Α΄ Εθνική Κατηγορία 1996–1997 Α΄ Εθνική Κατηγορία 1997–1998 Α΄ Εθνική Κατηγορία Υποβιβασμός 1998–1999 Β΄ Εθνική Κατηγορία 2η Παραμονή 1999–2000 Β΄ Εθνική Κατηγορία Πρωτάθλημα 2000–2001 Ανώτερη Κατηγορία 1η Υποβιβασμός 2001–2002 Β΄ Εθνική Κατηγορία 2η Παραμονή 2002–2003 Β΄ Εθνική Κατηγορία Υποβιβασμός 2003–2004 Δ΄ Εθνική Κατηγορία 4η Παραμονή 2004–2005 Δ΄ Εθνική Κατηγορία 2005–2006 Δ΄ Εθνική Κατηγορία 2006–2007 Δ΄ Εθνική Κατηγορία 2007–2008 Δ΄ Εθνική Κατηγορία 2008–2009 Δ΄ Εθνική Κατηγορία 2009–2010 Δ΄ Εθνική Κατηγορία 2010–2011 Δ΄ Εθνική Κατηγορία Υποβιβασμός 2011–2012 Α΄ Κατηγορία Ε.Π.Σ. Αθηνών 5η Παραμονή 2012–2013 Α΄ Κατηγορία Ε.Π.Σ. Αθηνών 2013–2014 Α΄ Κατηγορία Ε.Π.Σ. Αθηνών 4η Υποβιβασμός 2014–2015 Β΄ Κατηγορία Ε.Π.Σ. Αθηνών 5η Παραμονή 2015–2016 Β΄ Κατηγορία Ε.Π.Σ. Αθηνών Άνοδος 2016–2017 Α΄ Κατηγορία Ε.Π.Σ. Αθηνών 4η Παραμονή 2017–2018 Α΄ Κατηγορία Ε.Π.Σ. Αθηνών 2018–2019 Α΄ Κατηγορία Ε.Π.Σ. Αθηνών 2019–2020 Α΄ Κατηγορία Ε.Π.Σ. Αθηνών 5η 2020–2021 Α΄ Κατηγορία Ε.Π.Σ. Αθηνών Διεκόπη 2021–2022 Α΄ Κατηγορία Ε.Π.Σ. Αθηνών 4η Παραμονή 2022–2023 Α΄ Κατηγορία Ε.Π.Σ. Αθηνών 2023–2024 Α΄ Κατηγορία Ε.Π.Σ. Αθηνών 2024–2025 Α΄ Κατηγορία Ε.Π.Σ. Αθηνών Υποβιβασμός 2025–2026 Β΄ Κατηγορία Ε.Π.Σ. Αθηνών 5η 

 Σύνολα συμμετοχών στα εθνικά πρωταθλήματα  
 Κατηγορία  ΣυμμετοχέςΠανελλήνιο Πρωτάθλημα / Α΄ Εθνική / Ανώτερη Κατηγορία 10 (1 / 8 / 1) Β΄ Εθνική 12 Εθνική Ερασιτεχνική Κατηγορία / Γ΄ Εθνική 6 (3 / 3) Δ΄ Εθνική 8 

 Αξιομνημόνευτοι ποδοσφαιριστές 
  Μάριος Αγαθοκλέους
  Άγγελος Χαριστέας
  Πολυχρόνης Βεζυρίδης
  Χρήστος Δημόπουλος
  Γιώργος Δώνης
  Ηλίας Κάμπας
  Γιώργος Καπουράνης
  Μάνος Κατράκης
  Κώστας Κοττάκης
 Βασίλης Τζαλακώστας
  Δημήτρης Μυράτ
  Νίκος Σαργκάνης
  Αλέξανδρος Κακλαμάνος
  Σωτήρης Μαυρομάτης
  Κώστας Τσάνας
 Κώστας Μαυρίδης
  Δημήτρης Μούτας
  Γιούζεφ Βάντζικ
  Μίροσλαβ Μπονγκ 
  Kρίστο Κόλεφ
  Χρήστος Τσάκος

 Pέκορντμαν του Αθηναϊκού στις επαγγελματικές κατηγορίες o Τάσος Χατζηαγγελής με 500 συμμετοχές. 

 Αξιομνημόνευτοι προπονητές 
  Χριστόφορος Ράγγος
   Γεώργιος Νταϊσπάγγος  (1956–57)
   Νίκος Σμιγδαλάς  (1977–80)
  Τάκης Σπετσέρης (1983–84)
  Γκόμεζ Ντε Φαρία (1984–85)
  Στάθης Χάιτας (1985-86)
  Μιχάλης Σμιγδαλάς (1986)
  Τάκης Σπετσέρης (1986)
  Στάθης Χάιτας (1987)
  Ανδρέας Παπαεμμανουήλ (1987–88)
  Γιώργος Στολίγκας (1989–90)
  Γκερντ Πρόκοπ (1990–92)
  Μίλτος Παπαποστόλου (1992)
   Στάθης Σταθόπουλος (1992–94)
  Γιάτσεκ Γκμοχ (1994)
  Μπάμπης Τεννές (1994–96)
  Γιάννης Παθιακάκης (1996–97)
   Βασίλης Τζαλακώστας (1997)
  Χρήστος Αρχοντίδης  (1997)
  Γκερντ Πρόκοπ (1997)
   Στάθης Σταθόπουλος (1997–98)
  Νίκος Παντέλης (1998)
  Πέτρος Μίχος (1998)
  Τάσος Χατζηαγγελής (1998)
  Νίκος Καρούλιας (1998–99)
   Νίκος Κόβης (2000)
  Τάσος Χατζηαγγελής (2000–01)
  Φώτης Θανέλλας (2002)
  Βαγγέλης Μάλλιος (2002–03)
  Νίκος Παντέλης (2003)
  Κώστας Τσάνας (2005–06)
  Μιχάλης Γρηγορίου (2006)

 Έμβλημα 

 Παραπομπές 

 Βιβλιογραφία 
 Δημήτρης Καραγκούνης - Δήμος Μανίκας: Η Ιστορία του Αθηναϊκού, Αθήνα 1987
 Καγγελάρη, Π.Δ.: "Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)", Κέρκυρα 2011 ISBN 978-960-85532-2-4

 Δείτε επίσης 
 Αθηναϊκός Σ.Π.

 Εξωτερικοί σύνδεσμοι 
 Eπίσημη ιστοσελίδα
 «Αθηναϊκός: Τo μεγαλείo και η πτώση των "Λόρδων" του Βύρωνα», αφιέρωμα στον ιστότοπο Sport24.gr, 21 Ιουνίου 2015.
 Τα χρόνια στην Α' Εθνική (1990-1998)
 Οι «λόρδοι» από τον Βύρωνα

*
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1917